У вайсковым плане дзеянні еўрапейскіх краін паслядоўныя. А вось за інфармацыйны складнік адказваюць еўрапейскія клеркі, якія жывуць у нейкім сваім прыдуманым свеце. Зноў жа, глядзіце прыклады: Манафорта судзяць за цесныя карупцыйныя сувязі з украінскімі і расейскімі алігархамі. Была інфармацыя, што ягоны бізнэс-партнёр Дзерыпаска прасіў яго дапамагчы ў дыскрэдытацыі апазіцыйных рухаў краін-суседзяў Расеі. Напэўна, рана ці позна праўда стане вядомая, але ўся гэтая карупцыя, сумнеўныя сувязі Манафорта з Януковічам, з алігархамі Пуціна - нонсэнс. Інакш як недарэчнасцю не назавеш заяву еўракамісара Ёханэса Хана аб тым, што Лукашэнка павінен ездзіць у Еўропу. Шокам зяўляецца і тое, што былы канцлер Нямеччыны - хлопчык на пабягушках у Пуціна з вялікім акладам.